钦定古今图书集成/明伦汇编/官常典/第578卷 > 刘孜
## 钦定古今图书集成/明伦汇编/官常典/第578卷 > 刘孜

按《明外史》本传：“孜字显孜，万安人。正统十年进士。授
御史。出按辽东。劾镇守中官亦失哈收养义子家人
有反状，并劾王翱、曹义等不能御敌，皆不问。景帝即
位，有建南迁议者，孜驰奏乞斩言者以定人心。期满
当代朝议。边务方殷，孜能慑服将吏，复留一岁。景泰
二年，遣治广通王徽煠狱，尽得其反状，论死。再按畿”
辅。时方筑沧州城，以孜言罢。擢山东按察使。天顺四
年，吏部举天下治行卓异者，按察使唯孜一人。俄迁
左布政使。明年春，以右副都御史巡抚江南十府。苏、
松财赋。自周忱立法后，代者多纷更。孜首访忱遗迹，
斟酌行之，民称便。母丧，起复。成化元年，应天饥。方赈
贷，而江北饥民就食者众。孜请尽发诸县廪，全活无
算。时民间多积困，濒江官田久废没，仍责民输赋；苏、
松、杭、嘉诸府佥补富户。“南京廊房既倾圯，征钞如故，
上元、江宁、农代河泊所网户采鲥鱼，应天都税、宣课
诸司额外增税，江阴诸县民户偿纳荒租。六合、江浦
官牛岁征犊”，孜皆疏罢之。召拜南京刑部尚书，以宋
杰代。孜。惩南部法弛，矫之以严。四年致仕，道卒。孜廉
慎，治事精审，号能臣。然持法不少假，或颇议其刻。杰
为人长者。居二年罢去，而邢宥代。